แนวโน้มหุ้นแกว่งลงตามตลาดเอเชีย
นักวิเคราะห์ฯมองตลาดหุ้นไทยวันนี้ดัชนีปรับลงเล็กน้อย ตามหุ้นเอเชียรับคาดการณ์สหรัฐผ่อน QE,รอลุ้นกนง.
23 พ.ค. 2556

นักวิเคราะห์ฯมองตลาดหุ้นไทยวันนี้ดัชนีปรับลงเล็กน้อย ตามหุ้นเอเชียรับคาดการณ์สหรัฐผ่อน QE,รอลุ้นกนง.
นายอดิศักดิ์ ผู้พิพัฒน์หิรัญกุล นักกลยุทธ์การลงทุน บล.ธนชาต กล่าวว่า ตลาดหุ้นไทยวันนี้ดัชนีมีโอกาสปรับตัวลงต่อจากเมื่อวานเล็กน้อย และแกว่งตัว sideway ตามตลาดหุ้นอื่นในภูมิภาคเอเชียส่วนใหญ่ที่ดัชนีเคลื่อนไหวในแดนลบ รับแรงกดดันจากรายงานการประชุมแฟดที่ทำให้ตลาดคาดการณ์ว่าทางการสหรัฐอาจจะลดการซื้อพันธบัตร ซึ่งเป็นส่วนหนึ่งของการผ่อนมาตรการ QE เป็นปัจจัยกดดดันตลาดหุ้นต่างประเทศวันนี้
ส่วนปัจจัยในประเทศยังไม่มีมีผลกระทบต่อตลาดมากนัก ต้องรอติดตามในสัปดาห์หน้าที่จะมีการประชุม กนง.เนื่องจากตลาดมีความคาดหวังว่าจะมีการปรับลดอัตราดอกเบี้ยนโยบาย พร้อมให้แนวต้าน 1,638 จุด แนวรับ 1,624 จุด